PATVIRTINTA

Vietos veiklos grupės „Pajūrio kraštas“

2015 m. gruodžio 7 d.

Valdybos posėdžio protokolu Nr. VP-15-20

**VVG „PAJŪRIO KRAŠTAS“ NARIŲ PRIĖMIMO TVARKA**

1. Juridiniai ir fiziniai asmenys į VVG „Pajūrio kraštas“ narius priimami VVG „Pajūrio kraštas“ valdybos sprendimu;

2. Norėdamas tapti VVG „Pajūrio kraštas“ nariu, juridinis asmuo pateikia:

2.1. juridinio asmens prašymą VVG „Pajūrio kraštas“ valdybai priimti į VVG „Pajūrio kraštas“ narius, juridinio asmens įstatų kopiją, įgalioto organo sprendimą tapti VVG „Pajūrio kraštas“ nariu.

3. Norėdamas tapti VVG „Pajūrio kraštas“ nariu, fizinis asmuo pateikia:

3.1. fizinio asmens prašymą VVG „Pajūrio kraštas“ valdybai priimti į VVG „Pajūrio kraštas“ narius, asmens gyvenamosios vietos deklaraciją arba dokumento, patvirtinančio fizinio asmens ekonominę veiklą, vykdomą VVG „Pajūrio kraštas“ įgyvendinamos strategijos teritorijoje, dokumento kopiją.

4. VVG „Pajūrio kraštas“ valdyba narystės prašymą gali atmesti motyvuotu sprendimu arba, jeigu juridinio ar fizinio asmens kandidatūra neatitiks vietos veiklos grupės „Pajūrio kraštas“ įstatų reikalavimų.

5. VVG „Pajūrio kraštas“ valdyba pasilieka sau teisę spręsti apie juridinio ar fizinio asmens tinkamumą dalyvauti vietos veiklos grupės „Pajūrio kraštas“ veikloje.

6. Juridinis ar fizinis asmuo vietos veiklos grupės „Pajūrio kraštas“ nariu tampa tik gavęs vietos veiklos grupės „Pajūrio kraštas“ valdybos patvirtinimą (raštu) ir per 10 darbo dienų sumokėjęs stojamąjį ir nario mokesčius.

7. Tapdamas VVG „Pajūrio kraštas“ nariu, juridinis ar fizinis asmuo įsipareigoja, viešinti vietos veiklos grupės „Pajūrio kraštas“ veiklą.

8. Tapdamas VVG „Pajūrio kraštas“ nariu, juridinis ar fizinis asmuo sutinka, kad visa su naryste vietos veiklos grupėje „Pajūrio kraštas“ susijusi informacija būtų naudojama statistikos tikslais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_